stanford-oval/wikipedia huggingface dataset:
Träskholm

Träskholm
| --- | --- |
Sijainti:  60°7′10.00″N, 24°45′18.00″E, Espoo Uusimaa Suomi
Merialue:  Suomenlahti, Itämeri
Pinta-ala:  0,018 km²
muokkaa - muokkaa wikitekstiä - muokkaa Wikidataa
Träskholm on saari Espoon Suvisaaristossa noin kilometrin Suvisaariston pääsaarista itään ja puolitoista kilometriä Miessaaresta lounaaseen.
Träskholmin pinta-ala on 1,8 hehtaaria ja sen rannat ovat kiviset. Saaren etelä–pohjoissuuntainen pituus on noin 190 metriä. Träskholm on huvilakäytössä. Välittömästi saaren lounaispuolella sijaitsee kallioluoto, jonka nimi on Träskholmsgrundet.
Lehtisaaret sijaitsevat puolisentoista kilometriä Träskholmista etelään, osapuilleen asteiden 150° ja 190° välissä, ja siten peittävät näkymän Suomenlahden ulapalle.
Suvisaaristossa on myös toinen Träskholm-niminen saari. Se sijaitsee Stora Herrön ja Kaparenin välissä noin kuusi kilometriä Träskholmista lounaaseen. Eteläisempi Träskholm tunnetaan myös nimellä Herrön Träskholm.
Aiheesta muualla

Tiedostopalvelu.maanmittauslaitos.fi
Paikannimet : Träskholm (Arkistoitu – Internet Archive)
Träskholm, Uusimaa, Finland — Sunrise, Sunset and Daylength
Ilmatieteenlaitos: Träskholm
USS Atlanta

USS Atlanta voi tarkoittaa seuraavia Yhdysvaltain laivaston aluksia:
CSS Atlanta (1861), konfederaation ironclad
USS Atlanta (1884), panssarikansiristeilijä
USS Atlanta (CL-51), Atlanta-luokan kevyt risteilijä
USS Atlanta (CL-104), Cleveland-luokan kevyt risteilijä
USS Atlanta (SSN-712), Los Angeles -luokan ydinsukellusvene.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Atlanta”, voi hakea sivunnimihaulla, laajalla sivunnimihaulla tai tekstihaulla.
The Uplift Mofo Party Plan

| The Uplift Mofo Party Plan Red Hot Chili Peppers |
| --- | --- | --- |

Studioalbumin tiedot
 Äänitetty : toukokuu 1987 El Dorado-studio Hollywood, Kalifornia
 Julkaistu: 29. syyskuuta 1987
 Tuottaja(t): Michael Beinhorn
 Tyylilaji: Funk rock   Rap rock
 Kesto: 37.50   (43:07 vuoden 2003 uudelleenjulkaisulla)
 Levy-yhtiö: EMI, Capitol Records
Muut kannet
 Albumin takakansi
Listasijoitukset
  Billboard 200 148.
Red Hot Chili Peppersin muut julkaisut
| Freaky Styley 1985 | The Uplift Mofo Party Plan 1987 | Mother's Milk 1989 |
The Uplift Mofo Party Plan on vuonna 1987 ilmestynyt kalifornialaisen rockyhtye Red Hot Chili Peppersin kolmas studioalbumi.
Ennen levyä yhtye erotti yhtyeen laulaja Anthony Kiediksen tämän huumeriippuvuudesta aiheutuneiden ongelmien seurauksena. Laulaja hyväksyi tämän ja ajautui syvemmälle huumekierteeseen, mutta jonkin ajan kuluttua ryhdistäytyi ja hän meni vieroitukseen ja onnistuikin tässä. Kuultuaan tästä yhtyeen basisti Flea pyysi laulajaa palaamaan yhtyeeseen ja yhtye alkoi tehdä uutta materiaalia. Uuden albumin levytykset alkoivat, mutta levyn teon edetessä Kiedis löysi taas tiensä vanhoihin tapoihin. Tällä kertaa se ei kuitenkaan haitannut bändin työskentelyä siinä määrin, että muu bändi olisi reagoinut.
Tausta

Vuonna 1986 yhtyeen kitaristi Hillel Slovak ja tuottaja saivat suostuteltua albumin demon äänittämiseen levy-yhtiöltä viisi tuhatta dollaria, joista suurimman osan he käyttivät huumeiden ostamiseen. Rumpali Cliff Martinez ei hyväksynyt tätä, mutta ei silti halunnut erota yhtyeestä, joten Kiedis ja Flea erottivat hänet. Pian tämän jälkeen alkuperäisjäsen Jack Irons liittyi yhtyeeseen, korvatakseen Martinezin. Näin ollen alkuperäinen kokoonpano ja vanhat ystävykset olivat jälleen samassa yhtyeessä, sitten vuoden 1983. Flea oli erottanut Kiediksen tämän huumeriippuvuuden takia. Kiedis kuitenkin palasi äitinsä luo, meni vieroitukseen ja pääsi kuiville. Flean kuultua Kiediksen raittiudesta hän pyysi tätä takaisin bändiin. Lentomatkalla takaisin Los Angelesiin hän kirjoitti sanat kappaleeseen "Fight Like a Brave". Kiediksen palattua yhtye alkoi työstää uutta levyä. Kiedis kuitenkin retkahti levytysten aikana uudestaan. Bändi yritti hankkia Rick Rubinin tuottamaan albumia, mutta hän kieltäytyi. Rubin on kuitenkin tuottanut kaikki Red Hot Chili Peppersin albumit, Blood Sugar Sex Magikista lähtien. Albumin tuottajaksi päätyi lopulta Michael Beinhorn, joka tuotti myös seuraavan albumin, Mother's Milkin.
Levytys ja julkaisu

Kappale "Fight Like a Brave" julkaistiin albumin ensimmäisenä singlenä, kappaleesta tehtiin myös musiikkivideo, albumilta julkaistiin yhteensä kolme singleä: "Me and My Friends" (julkaistu 1987), kappale, jossa Kiedis kertoo ystävistään, etenkin Hillel Slovakista. Muissakin kappaleissa on viitteitä Slovakiin, kuten kappaleissa "No Chump Love Sucker", joka kertoo Slovakin tyttöystävästä, joka jätti hänet ja kappaleessa "Skinny Sweaty Man". Kolmas single oli kappale "Behind the Sun" (julkaistu 1992). Kappale oli Red Hot Chili Peppersin ainoa, joka oli levytetty Slovakin kanssa, joka pääsi musiikkilistoille, ollen mm. seitsemäs Alternative Songs- sekä Recording Industry Association of New Zealand- listalla.
The Uplift Mofo Party Plan oli jo kolmas studioalbumi Red Hot Chili Peppersiltä, muttei sekään vielä nostanut yhtyettä koko maailman huulille ja supersuosioon. Albumi saavutti kultarajan Yhdysvalloissa 23. tammikuuta 2003.  Albumi myi taas edellistä paremmin maailmanlaajuisesti. Albumi pääsi myös ensimmäisenä Red Hot Chili Peppersin albumina jollekin musiikkilistalle, ollen 148. Billboard 200 listalla
Levytys ja julkaisu > Arvostelut

Allmusic Allmusicin Bill Meredith pitää enemmän albumia "The Uplift Mofo Party Plan" yhtyeen läpimurtoalbumina, toisin kuin moni muu pitää vuonna 1989 ilmestynyttä albumia "Mother's Milk" yhtyeen todellisena läpimurtona. Meredithin mielestä juuri Jack Ironsin tulo ja ystävien yhdessä olo saivat aikaan albumin ja sen energiset kappaleet, kuten "Fight Like a Brave" ja kokeellinen "Funky Crime".
Soundi Kuten Allmusicin Bill Meredithkin, Soundin Petri Silas piti albumia yhtyeen ensimmäisenä hyvänä tuotoksena. Etenkin hän kehuu kappaleita "Fight Like a Brave", "No Chump Love Sucker" ja "Me and My Friends", mutta jatkaa kertomalla, että yhtyeen varsinainen huippu hetki oli vielä neljän vuoden päässä.
Amazon.com
Rolling Stone
Hillel Slovakin kuolema

Lähdettyään Euroopan kiertueelle, Kiedis ja Slovak yrittivät päässä kuiville heroiiniriippuvuudessaan. Kiertueen aikana kummatkin kokivat vieroitusoireita, Slovakilla voimakkaampia. Palatessaan takaisin kotiin, kummatkin olivat retkahtaneet uudestaan heroiiniin. Lopulta Slovak löydettiin kotoaan kuolleena heroiiniin yliannostuksen seurauksena. Slovakin toiseksi viimeinen keikka oli Provinssirockissa. Hillel Slovakin lempinimi oli "Slim", johtuen hänen pitkästä ja hoikasta olemuksesta. Kuolemasta järkyttyneenä Jack Irons jätti yhtyeen, hänet korvasi Chad Smith. Slovakin korvasi nuori John Frusciante. Slovakin kuoleman seurauksena Kiedis yritti tulla raittiiksi ja onnistuikin siinä. Kiedis on sanoittanut muutamia kappaleita Slovakin kunniaksi, kuten "Knock Me Down" albumilla Mother's Milk ja "My Lovely Man" albumilla Blood Sugar Sex Magik. Myös kappaleen "This Is the Place" sanoissa, albumilla By The Way, viitataan Slovakiin.
Kappaleluettelo

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Fight Like a Brave | Kiedis, Flea, Slovak, Irons | 3.52 |  |  |  |  |  |  |
| 2. | Funky Crime | Kiedis, Flea, Slovak, Irons | 2.59 |  |  |  |  |  |  |
| 3. | Me and My Friends | Kiedis, Flea, Slovak, Irons | 3.07 |  |  |  |  |  |  |
| 4. | Backwoods | Kiedis, Flea, Slovak, Irons | 3.06 |  |  |  |  |  |  |
| 5. | Skinny Sweaty Man | Kiedis, Flea, Slovak, Irons | 1.15 |  |  |  |  |  |  |
| 6. | Behind the Sun | Kiedis, Flea, Slovak, Irons, Beinhorn | 4.39 |  |  |  |  |  |  |
| 7. | Subterranean Homesick Blues (Cover-versio Bob Dylanin kappaleesta)  | Bob Dylan | 2.32 |  |  |  |  |  |  |
| 8. | Special Secret Song Inside (Tunnetaan myös nimellä "Party on Your Pussy")  | Kiedis, Flea, Slovak, Irons | 3.14 |  |  |  |  |  |  |
| 9. | No Chump Love Sucker | Kiedis, Flea, Slovak, Irons | 2.40 |  |  |  |  |  |  |
| 10. | Walkin' on Down the Road | Kiedis, Flea, Slovak, Irons, Martinez | 3.48 |  |  |  |  |  |  |
| 11. | Love Trilogy | Kiedis, Flea, Slovak, Irons | 2.39 |  |  |  |  |  |  |
| 12. | Organic Anti-Beat Box Band | Kiedis, Flea, Slovak, Irons | 4.03 |  |  |  |  |  |  |
|  |  |  | 37.50 |  |  |  |  |  |  |
| Vuoden 2003 uudelleenjulkaisun bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 13. | Behind the Sun (demo)  | Kiedis, Flea, Slovak, Irons | 2.55 |  |  |  |  |  |  |
| 14. | Me and My Friends (demo)  | Kiedis, Flea, Slovak, Irons | 1.55 |  |  |  |  |  |  |
|  |  |  | 43.07 |  |  |  |  |  |  |
Muusikot > Yhtye

Anthony Kiedis – laulu
Flea – basso, taustalaulu
Hillel Slovak – kitara, koskettimet, taustalaulu
Jack Irons – rummut, taustalaulu
Muusikot > Muut muusikot

Michael Beinhorn – taustalaulu, tuottaja
Angelo Moore – taustalaulu
John Norwood Fisher – taustalaulu
David Kenoly – taustalaulu
Annie Newman – taustalaulu
Judy Clapp – suunnittelija
Howie Weinberg – pääsuunnittelija
Trás-os-Montes

Trás-os-Montesin historiallisen provinssin sijainti Portugalissa
Trás-os-Montes on Portugalin koillisin provinssi. Provinssin nimi tarkoittaa ’vuorten takana’ ja viittaa alueen sijaintiin Marão- ja Alvãovuorten takana. Nämä vuoret erottavat Iberian niemimaan sisäosat rannikkoalueesta. Huonot liikenneyhteydet ovat pitäneet alueen harvaanasuttuna ja köyhänä takamaana vuosisatojen ajan. Suurimmissakin kaupungeissa on alle 50 000 asukasta. Näitä ovat Vila Real, Bragança, Chaves, Mirandela ja Valpaços. Pääosa väestöstä asuu pienissä kylissä. Maanviljely on tärkeä elinkeino, tärkeimpinä kasveina maissi, ruis, perunat, vehnä, oliiviöljy, kastanjat ja rypäleet.
Nykyinen Alto Trás-os-Montes kattaa historiallisen maakunnan pohjoisosat.
Aiheesta muualla

Kuvia tai muita tiedostoja aiheesta Trás-os-Montes Wikimedia Commonsissa
Trans Maldivian Airways

| Trans Maldivian Airways |
| --- | --- |

 IATA: M8  –  ICAO: TMW 
Kutsukoodi:  TRANS MALDIVIAN
Perustettu:  1989
Laivaston koko:  57
Kohteiden määrä:  yli 80
Solmukohdat:  Velanan kansainvälinen lentoasema
Emoyhtiö:  Bain Capital
Kotipaikka:  Malé, Malediivit
Avainhenkilö(t):  A. U. M. Fawzy (toimitusjohtaja)
Yhtiön sivut:  www.transmaldivian.com
Trans Maldivian Airways (IATA: M8, ICAO: TMW, kutsukoodi: TRANS MALDIVIAN) on malediivilainen lentoyhtiö, jonka kotikenttä on Malén Velanan kansainvälinen lentoasema. Se on perustettu vuonna 1989, ja se on Malediivien vanhin toiminnassa oleva lentoyhtiö.
Trans Maldivian Airwaysin laivastoon kuuluu 57 kellukkein varustettua DHC-6 Twin Otter -konetta, ja se on maailman suurin vesilentokoneita käyttävä lentoyhtiö. Trans Maldivian Airways kuljettaa matkustajia Velanan kansainväliseltä lentoasemalta kauempana sijaitsevilla atolleilla oleviin lomakeskuksiin ja takaisin. Lisäksi se lentää valokuvaus-, tilaus- ja evakuointilentoja.
Historia

Yhtiön perusti vuonna 1989 lentäjä Kit Chambers nimellä Hummingbird Island Helicopters, ja se lennätti helikoptereilla turisteja Malésta atolleilla sijaitseville lomakeskuksille. Vuonna 1993 sen kilpailijaksi perustettiin Maldivian Air Taxi, joka kuljetti turisteja helikopterien sijasta vesilentokoneilla. Se osoittautui toimivammaksi konseptiksi, sillä helikoptereiden oli käytettävä laskeutumisalustoja, jotka saattoivat olla kaukanakin lomakeskuksilta, kun taas vesilentokoneet pystyivät laskeutumaan laguuneihin lomakeskusten lähelle.
Pystyäkseen kilpailemaan Maldivian Air Taxin kanssa Hummingbird Island Helicopters lisäsi vuonna 1997 laivastoonsa kaksi amfibiovarusteltua Cessna Caravania ja kaksi kellukkein varustettua Twin Otter -lentokonetta. Samalla yhtiön uudeksi nimeksi tuli Hummingbird Island Airways. Vuonna 1999 viimeisetkin helikopterit poistuivat yhtiön laivastosta. Yhtiö sai nykyisen nimensä vuonna 2000. Vesilentokoneiden lisäksi yhtiön laivastoon kuului kaksi ATR 42 -potkurikonetta vuosina 2006–2010. Vuoteen 2013 mennessä Trans Maldivian Airwaysin laivasto oli kasvanut yli 20 lentokoneeseen.
Yhdysvaltalainen pääomasijoitusyhtiö Blackstone Group hankki enemmistöosuuden sekä Trans Maldivian Airwaysista että sen suurimmasta kilpailijasta Maldivian Air Taxista. Yhtiöt yhdistettiin Trans Maldivian Airwaysin nimen alle, ja sen tuloksena muodostuneen 44 Twin Otter -koneen laivaston ansiosta Trans Maldivian Airwaysista tuli maailman suurin vesilentokoneita käyttävä lentoyhtiö. Yhdistymisen jälkeen yhtiö suunnitteli aloittavansa lennot lomakeskusten lisäksi myös asutuille saarille atolleilla.
Sijoitusyhtiö Bain Capitalin johtama konsortio hankki Trans Maldivian Airwaysin omistukseensa joulukuussa 2017. Vuoden 2020 koronaviruspandemian aiheuttaman turistikadon vuoksi Trans Maldivian joutui asettamaan puolet laivastostaan säilöön lentojen kysynnän romahdettua. Pandemian vaikutusten vuoksi yhtiöllä oli vaikeuksia maksaa takaisin lainojaan, ja syyskuussa 2020 velkojat suunnittelivat ottavansa yhtiön haltuunsa Bain Capitalilta.
Kohteet

Trans Maldivian Airways lennättää matkustajia Velanan kansainväliseltä lentoasemalta yli 80 lomakeskukseen 14 atollilla.
| 0 | 1 | 2 |
| --- | --- | --- |
|  Baa Coco Palm Dhuni Kolhu  Dhigufaru  Dusit Thani Maldives  Finolhu  Four Seasons at Landaa Giraavaru  Milaidhoo  Reethi Beach Resort  Soneva Fushi  The Nautilus Maldives  The Westin Maldives Dhaalu aaaVeee  Angsana Velavaru  Baglioni  St Regis  Sun Aqua Iru Veli  Sun Aqua Vilu Reef Faafu Filitheyo Island Resort Haa Alifu Hideaway Beach Maldives  JA Manafaru Lhaviyani Atmosphere Kanifushi  Cocoon  Fushifaru Maldives  Hurawalhi Island Resort  Innahura  Kanuhura  Komandoo  Kudadoo Maldives Private Island  Kuredu Resort & Spa  Palm Beach Island Resort & Spa Meemu Cinnamon Hakuraa Huraa Maldives  Medhufushi Island Resort  |  Naanu Cheval Blanc Randheli  Mövenpick Resort Kuredhivaru Maldives  Noku Maldives  Soneva Jani  Sun Siyam Iru Fushi  Velaa Private Island Maldives North Ari Bathala Island Resort  Constance Halaveli Resort  Ellaidhoo Maldives by Cinnamon  Gangehi Island Resort  Kandolhu Island  Kuramathi Island Resort  Maayafushi Island Resort  Nika Island Resort & Spa  Velidhu Island Resort  Veligandu Island Resort & Spa  W Maldives North Malé Four Seasons Kuda Huraa  Lux* North Malé Atoll  Meeru  One&Only Reethi Rah Maldives  Summer Island Maldives  Vivanta by Taj Raa Adaaran Select Meedhupparu  Carpe Diem Beach Resort & Spa  Dhigali Maldives  Emerald Maldives Resort & Spa  Faarufushi  Furaveri Island Resort & Spa  Heritance Aarah  Intercontinental Maldives  Joali Maldives  Reethi Faru Resort  The Standard Huruvalhi  You & Me by Cocoon  |  Shaviyani Fairmont Maldives Sirru Fen Fushi  JW Marriott Resort & Spa South Ari Amaya Kuda Rah  Centara Grand Island Resort & Spa Maldives  Conrad Maldives Rangali Island  Constance Moofushi Maldives  Diamonds Athuruga Beach & Water Villas  Drift Thelu Veliga by Castaway  Lily Beach Resort & Spa  Lux* South Ari Atoll  Maafushivaru  Mirihi Island Resort  Radisson Blu Maldives  Thudufushi Maldives Resort  Vakarufalhi Maldives  Vilamendhoo Island Resort & Spa  Zazz Maldives South Malé Biyadhoo  Rihiveli Vaavu Alimathà  Cinnamon Velifushi Maldives  Dhiggiri  |
Laivasto

Trans Maldivian Airwaysin laivastoon kuului 57 lentokonetta marraskuussa 2020.
52 de Havilland Canada DHC-6-300 Twin Otter
5 Viking Air DHC-6-400 Twin Otter
Laivasto > Laivastohistoria

Trans Maldivian Airways edeltäjineen on aiemmin käyttänyt ainakin seuraavia konetyyppejä:
ATR 42-300
Cessna 208 Caravan
Mil Mi-8
Sikorsky S-61N
Aiheesta muualla

Kuvia tai muita tiedostoja aiheesta Trans Maldivian Airways Wikimedia Commonsissa
Trans Maldivian Airwaysin kotisivut (englanniksi)
Trans Maldivian Airwaysin vesilentoterminaali Velanan kansainvälisellä lentoasemalla.
DHC-6-300 Twin Otter vuonna 2014.
Tupolev Tu-204

| Tupolev Tu-204 |
| --- | --- |
 Red Wings Airlinesin Tupolev 204-100.
Tyyppi:  matkustajalentokone
Valmistaja:  Tupolev
Ensilento:  2. tammikuuta 1989
Esitelty:  joulukuussa 1994
Tila:  tuotannossa
Pääkäyttäjät:  Aeroflot, Air Koryo, Cubana ja Red Wings Airlines
Valmistusmäärä:  162 kappaletta 
Valmistusvuodet:  1995–
Yksikköhinta:  $35 000 000 (2007)
Tupolev  Tu-204 on kaksoismoottorinen keskipitkän matkan neuvostoliittolais/venäläinen Tupolevin valmistama lentokone, joka voi kuljettaa 212 matkustajaa. Lentokone esitelttiin ensimmäisen kerran vuonna 1989, ja sitä pidetään suurin piirtein samanlaisena kuin Boeing 757. Sitä tuotetaan lähinnä Aeroflotia, Cubana de Aviaciónia ja Air Koryota varten, joka korvaa sillä Tupolev Tu-154 trijetin. Syyskuussa 2011 sovittiin lisäksi syyrialaisen Syrianair-lentoyhtiön kanssa uusien Tu-204SM matkustajalentokoneiden toimituksista. Tu-204SM on versio, jossa on käytetty hyväksi uusinta venäläistä lentokoneiden rakennustekniikkaa. Nyt konetyyppi on sertifiointitestissä. Tyypin sarjatuotanto aloitettiin 2011.
Kaiken kaikkiaan TU204-sarjan koneita on valmistettu 73 kappaletta. Valtaosa koneista on venäläisillä yhtiöillä. Iran Air tilasi 35 uutta Tupolevia, mutta perui kaupan vuonna 2016 ja tilasi koneita eurooppalaisilta Airbus ja ATR-yhtiöiltä kauppasaarron päätyttyä.
Onnettomuudet

Aviastar-lentoyhtiön Tu-204, rekisterinumeroltaan RA-64011, lennolla numero 1906, syöksyi 22. maaliskuuta 2010 maahan ennen kiitotien alkua lähellä Moskovan Domodedovon lentokenttää yrittäessään laskeutua yöllä sumussa ja huonossa näkyvyydessä. Onnettomuus ei vaatinut kuolonuhreja, mutta neljä kahdeksasta miehistön jäsenestä loukkaantui vakavasti. Kyseessä oli siirtolento, jolla ei ollut matkustajia. Syyskuussa 2010 onnettomuustutkinta julkaisi loppuraporttinsa, jossa onnettomuuden syyksi todettiin lentäjän virhe sekä useita siihen vaikuttaneita tekijöitä, kuten miehistön riittämätön koulutus, ohjaamon vastuunjaon puutteet, koneen automaattisten järjestelmien pettäminen ja Aviastarin tekemät sääntörikkomukset.
Red Wings Airlinesin Tu-204, rekisterinumeroltaan RA-64047, lennolla numero RWZ9268, joutui 29. joulukuuta 2012 onnettomuuteen laskeutuessaan Moskovaan Vnukovon kentälle. Kone kosketti maata oikeassa kohdassa, mutta ilmeisesti jarruvian vuoksi sitä ei saatu pysäytettyä kiitotielle, vaan se päätyi viereiselle tielle, hajosi useampaan osaan ja syttyi myös palamaan. Onnettomuudessa kuoli viisi koneessa ollutta miehistön jäsentä, kolme muuta loukkaantui. Kone oli tulossa Tšekistä, ja lennolla ei ollut matkustajia.
29.12.2012 onnettomuuteen joutunut Red Wingsin Tu-204 nro RA-64047
Käännös suomeksi
Träsket (Kirkkonummi)

| Träsket |
| --- | --- |
Valtiot:  Suomi 
Paikkakunta:  Kirkkonummi
Koordinaatit:  59°57′02″N, 24°21′58″E
Järvinumero:  91.710.1.008
Mittaustietoja
Pinnankorkeus:  2,8 m 
Rantaviiva:  0,64 km 
Pinta-ala:  0,02 km² 
 fiTräsket 
Träsket on rannoiltaan soistunut metsäjärvi Träskönin saarella Porkkalanniemen lounaispuolella Kirkkonummella. Sen pinta-ala on 2,1 hehtaaria. Etäisyys Helsingistä on 41 kilometriä lounaaseen ja Tallinnasta 60 kilometriä pohjoisluoteeseen.
Maantiede

Träsketin pituus lounaasta koilliseen on 250 metriä. Järvi kapenee koillista kohden. Saaria ei ole. Träsket on luonnonsuojelualuetta, kuten koko Träskön ja sitä ympäröivät saaret. Järven pohjoisrannalta lähtee laskuoja Suomenlahteen.
Träsket (91.710.1.008) kuuluu Siuntion-Inkoon rannikkoalueeseen (91.71), joka on toisen jakovaiheen vesistö Suomenlahden päävesistössä (91). Siuntion-Inkoon rannikkoalueen laajin järvi on Backaviken.
Suomessa on neljätoista vähintään hehtaarin laajuista Träsketiä. Suurin niistä sijaitsee Paraisissa. Sundissa on kaksi Träsketiä (Sundin Träsket) ja Kemiönsaaressa kolme. Myös Eckerössä on Träsket (Eckerön Träsket).
Tummarusokki

| Tummarusokki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Rusokit Bidens
Laji::  tripartita
Kaksiosainen nimi
 Bidens tripartita  L. 
Katso myös
   Tummarusokki Wikispeciesissä   Tummarusokki Commonsissa 
Infobox OKNimi-testi OKIUCN-testi OK: 
Tummarusokki (Bidens tripartita) on Euraasiassa kasvava, yksivuotinen ruohovartinen kasvi. Suomessa lajin esiintymät keskittyvät eteläiseen osaan maata.
Ulkonäkö ja koko

Tummarusokki kasvaa 10–60 cm korkeaksi. Tumman- tai punaruskea varsi on runsashaarainen, melkein kalju tai karheakarvainen. Lehdet ovat vastakkain, lyhytruotisia ja tummanvihreitä. Lehden lapa on tavallisesti kolmeliuskainen, joskus useampiliuskainen, mutta harvoin täysin ehyt. Liuskat ovat kapeanpuikeita ja iso- ja suorahampaisia. Kukinto on pitkäperäinen, yksittäin oleva, pysty mykerö. Mykeröt ovat 1–2 cm leveitä ja noin leveytensä pituisia. Mykerön uloimpia, muodoltaan vaihtelevia kehtosuomuja on 5–9 kappaletta, sisemmät kehtosuomut ovat ruskeita ja vihreälaitaisia. Tummarusokki kukkii Suomessa elo-syyskuussa. Siemenet kypsyvät noin senttimetrin pituisissa, harmaanvihreän ruskeissa, kaksiotaisissa pähkylöissä.
Tummarusokki ja sukulaislaji säderusokki (B. radiata) voivat risteytyä keskenään. Risteymä isorusokki (Bidens × polakii eli B. radiata × tripartita) on usein huomattavan kookas.
Levinneisyys

Tummarusokki on levinnyt koko Eurooppaan lukuun ottamatta Islantia, Etelä-Espanjaa ja Fennoskandian ja Venäjän pohjoisosia. Levinneisyysalue jatkuu Euroopasta yhtenäisenä Turkkiin, Lähi-itään ja Keski-Aasiaan. Lajia tavataan satunnaisemmin myös Itä-Aasiassa. Pohjois-Amerikassa tummarusokki on harvinainen ihmisen mukanaan tuoma tulokaslaji.
Suomessa tummarusokki on muinaistulokas. Sitä tavataan paikoin yleisenä Oulun korkeudelle saakka. Pohjoisempana lajista on vain satunnaisia havaintoja. Runsaimmillaan laji on eteläisimmässä Suomessa.
Elinympäristö

Tummarusokki suosii typpipitoista kasvualustaa. Elinympäristöltään se on varsin monipuolinen; se esiintyy useilla kosteilla paikoilla: rannoilla, ojissa, lätäköissä, joutomailla, pihoilla, kesantopelloilla, teillä ja poluilla.
Käyttö

Tummarusokki on värikasvi, josta saadaan oranssia väriä.
Aiheesta muualla

Kasviatlas 2022: Tummarusokin levinneisyys Suomessa.
Pinkka, Lajintuntemuksen oppimisympäristö: Tummarusokki (Bidens tripartita)
Luontoportti: Tummarusokki (Bidens tripartita)
Pohjolan kasvien pauloissa: Bidens tripartita - tummarusokki
ITIS: Bidens tripartita (englanniksi)
United States Department of Agriculture (USDA): Bidens tripartita (englanniksi)
Tummarusokkikasvusto rannalla.
Tummarusokin otapäisiä pähkylöitä.
Tšekin europarlamenttivaalit 2014

Tšekin europarlamenttivaalit 2014 järjestettiin 23.–24. toukokuuta 2014, ja ne olivat osa vuoden 2014 europarlamenttivaaleja koko unionin alueella. Vaaleissa valittiin 21 europarlamentaarikkoa kaudeksi 2014–2019.
Turo Kuningas

Turo Kuningas (s. 1974) on suomalainen Tampereella asuva kirjailija.
Teoksia

Työkalupakki : välineitä. WSOY 2008
Tähtipölyä. WSOY 2012, osa kirjan esseistä julkaistu aiemmin Image-lehdessä.
Välityö. WSOY 2018
Kutvonen In Space. WSOY 2021
Palkinnot

Kalevi Jäntin palkinto 2008 kirjasta Työkalupakki
Aiheesta muualla

Turo Kuningas viipaloi maailman puppugeneroidut palaset kolhuja pelkäämättä, Aamulehti 21.3.2018 (Arkistoitu – Internet Archive)
Tähtikokki

| Tähtikokki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Merikokit Callionymidae
Suku::  Synchiropus
Laji::  stellatus
Kaksiosainen nimi
 Synchiropus stellatus  Smith, 1963 
Infobox OKNimi-testi OKIUCN-testi OK: 
Tähtikokki (Synchiropus stellatus) on merikokkeihin kuuluva kala.